b'\n_START_ARTICLE_\nSmiltene raudteejaam\n_START_PARAGRAPH_\nSmiltene raudteejaam oli raudteejaam Aina\xc5\xbei\xe2\x80\x93Valmiera\xe2\x80\x93Smiltene raudteel Smiltene piirkonna Smiltenes. Jaam asus Heinaste raudteejaamast 116 kilomeetri kaugusel ja j\xc3\xa4i raudtee valmimisajal Valga kreisi Smiltene kihelkonda Smiltene m\xc3\xb5isa maadele._NEWLINE_Jaam avati aastal 1911. Tegemist oli raudtee l\xc3\xb5ppjaamaga, mille juurde rajati ka vedurite depoo. Kahe maailmas\xc3\xb5ja vahel oli tegemist \xc3\xbchega kahest selle raudtee k\xc3\xb5ige intensiivsema reisijate liiklusega jaamast. Algne jaamahoone h\xc3\xa4vis Teises maailmas\xc3\xb5jas. Uus jaamahoone valmis 1960. aastatel, vaid veidi aega enne sealse raudtee sulgemist. Jaam suleti reisirongiliikluse l\xc3\xb5petamisel aastal 1970.'